wickkiey/tamil-wikipedia-markdown huggingface dataset:
# கே. ஹேமலதா

**கே.ஹேமலதா (K. Hemalata)** ஒரு இந்திய பெண் மார்க்சிச அரசியல்வாதியும் மற்றும் இந்திய இந்திய பொதுவுடமைக் கட்சியின் (மார்க்சிஸ்ட்) மத்திய குழு உறுப்பினரும் ஆவார். இந்தியாவில் தொழிற்சங்கங்கள் இயக்கத்தின் வரலாற்றில் முதல் தேசிய அளவிலான பெண் தலைவி ஆவார்.  

## வாழ்க்கை
ஹேமலதா ஆந்திராவில் பிறந்தார். ஒடிசாவின் பெர்காம்பூரில் உள்ள எம்.கே.சி.ஜி மருத்துவக் கல்லூரி மற்றும் மருத்துவமனையில் படித்தார். 1973 ஆம் ஆண்டில், நெல்லூரில் உள்ள புச்சலப்பள்ளி சுந்தரய்யாவின் 'மக்கள் மருந்தகத்தில்' ஹேமலதா மருத்துவராக சேர்ந்தார். அப்போதிருந்து அவர் மார்க்சிய அரசியலில் தீவிரமாக இருந்தார், அதே போல் மச்சிலிபட்டணத்தில் மருத்துவ பயிற்சியையும் தொடங்கினார். 1987 ஆம் ஆண்டில் நகராட்சி உறுப்பினரானார், 1995 ஆம் ஆண்டில் அவர் மருத்துவத் தொழிலை விட்டு விலகினார். தொழிற்சங்க இயக்கத்தில் முழு நேரப் பணியில் ஈடுபட்டார். ஹேமலதா ஆந்திராவில் சி.ஐ.டி.யுவின் மாநில செயலாளரானார். 1998 முதல் 2012 வரையிலான காலப்பகுதியில் அங்கன்வாடி தொழிலாளர்கள் மற்றும் உதவியாளர்களின் அகில இந்திய கூட்டமைப்பின் பொதுச் செயலாளர் பணியிலும் அவர் நியமிக்கப்பட்டார். நவம்பர் 2016 இல் பூரியில் நடைபெற்ற 15 வது தேசிய மாநாட்டில் இந்திய தொழிற்சங்கங்களின் மையத்தின் (சிஐடியு) தலைவராக ஹேமலதா தேர்ந்தெடுக்கப்பட்டார். இந்தியப் பொதுவுடமைக் கட்டசியின் (மார்க்சிஸ்ட்) 22 வது கட்சி காங்கிரசில், புதிதாக தேர்ந்தெடுக்கப்பட்ட மத்திய குழுவில் உறுப்பினரானார்.
# பாதோ திருவிழா


**பாதோ** **திருவிழா** ) என்பது இந்தியாவின் அசாமின் போடோ - கச்சாரிகளின் முக்கியமான மத விழாவாகும். இந்த திருவிழாவில், மக்கள் கிலா டம்ரா, குரியா பிராய், ஸ்ரீ பிராய் (ஷிப் ப்ராய்), பாதோ பிராய் போன்ற பல்வேறு பெயர்களால் அறியப்பட்ட கடவுளை வணங்குகிறார்கள். இந்த திருவிழா கர்ஜா, கெராய் மற்றும் மராய் போன்ற வெவ்வேறு வடிவங்களில் கொண்டாடப்படுகிறது. இந்த பண்டிகைகளில் கெராய் மிகவும் குறிப்பிடத்தக்கதாகும்.  

## கெராய் திருவிழா
இந்த திருவிழாவிற்கு முன்பு கர்ஜாவின் மத சடங்குகள் செய்யப்படுகின்றன. அதன்பின்னர் போடோ கிராமவாசிகள் கெராய் பூஜை செய்ய ஒரு தேதியினை நிர்ணயிக்கப்படுகிறனர். இந்தத் திருவிழாவின் போது அவர்கள் தெய்வமாக கருதும் பராய் பதோ என்ற கற்றாழைக்கு பூக்கள், பழங்கள் மற்றும் சில தானியங்கள் போன்றவறை வழங்குகின்றனர். சிறப்பு புல் வகை, மா இலைகள் மற்றும் துளசி இலைகள் போன்ற பல்வேறு இலைகளும் ஒரு சிறிய பாத்திரத்தில் வைத்து தண்ணீருடன் சேர்த்து வைக்கப்படுகின்றன.
# போராக்

**போராக்** ( அசாமி : **পৰাগ** ) என்பது அஸ்ஸாமின் மைசிங் இன மக்களால் அறுவடைக்குப் பிறகு ஐந்து நாட்கள் கொண்டாடப்படும் திருவிழா ஆகும். நூதன முரசு கலைஞர்கள் மற்றும் நடனக் கலைஞர்கள் பக்கத்து கிராமத்தில் கலை நிகழ்ச்சிக்கு அழைக்கப்படுவார்கள்.  அவர்கள் தங்கள் திறமைகளின் மூலம் அந்த இடத்தில் கூடியிருப்பவர்களை மகிழ்விப்பர். இது பாடல்கள் மற்றும் நடனங்களின் திருவிழா என அறியப்படுகிறது. இது **நாரா சிங்கா பிஹு** என்றும் அழைக்கப்படுகிறது.  

## முக்கியத்துவம்
பொதுவாக மிரி இனத்தின் இளைஞர்கள், பயிர்களை அறுவடை செய்த பின்னர், கட வுள், தாய் பூமி மற்றும் அவர்களின் முன்னோர்களை திருப்திப்படுத்துவதற்காகவும், அவர்களிடமிருந்து ஆசீர்வாதங்களைப் பெறவும் இந்த விழாவைக் கொண்டாடுகின்றனர். மேலும் இந்தத் திருவிழாவின் போது சிறுவர் சிறுமிகள் பாரம்பரிய உடை அணிந்து பாடல், நடனம் ஆடுவதல் போன்ற நிகழ்வுகளில் பங்கேற்கிறார்கள்.அவ்வாறு பாடப்படும் பாடல்கள் விவசாயத்தை அடிப்படையாகக் கொண்டவையாகவும் நடனங்கள் விவசாயப் பணிகளின் வழக்கமான அசைவுகளை பிரதிபலிப்பாகவும் அமைந்திருக்கும்.  

## ஏற்பாடு
அங்குள்ள பழங்குடியினரின் இளைஞர் அமைப்பு இந்தத் திருவிழாவை தாகிக் என அழைக்கப்படும் முறை சார் , மரபார்ந்த முறையில் நடத்துகிறது திருவிழாவினை சிறப்பாக நடட்துவதற்காக இவர்கள் சிலரை அதிகாரிகளாக நியமிக்கின்றனர். பண்டைய காலத்தில் *மிபூ* என்பவர் தலைவராக நியமிக்கப்பட்டார். தற்போதுஅவருக்கு பதிலாக மிகம் போரா மற்றும் பார் புவரி ஆகியோர் நியமிக்கப்பட்டுள்ளனர்.  

## விருந்து
குறைந்தது நான்கு முதல் ஐந்து பன்றிகள் பலியிடப்பட்டு விருந்து ஏற்பாடு செய்யப்படுகிறது. அதிக அளவிலான உணவுப் பொருட்கள் மற்றும் பானங்கள் முன்கூட்டியே ஏற்பாடு செய்யப்படுகிறது. திருவிழாவில் அருகில் இருக்கும் கிராமத்தினர்களை பங்கேற்க அழைப்பு விடுக்கப்பட்கிறது. அவர்கள் *மினாம்ஸ்* என அழைக்கப்படுகிறார்கள். அவர்கள் கும்ராக் எனும் வகையிலான நடனத்துடன் மோருங்கிற்கு அழைத்துச் செல்லப்படுகின்றனர்.இந்தத் திருவிழா *பொனு நுனம்* எனப்படும் பிரார்த்தனை நடனத்துடன் முடிகிறது.
# கே. பிரதிபா பாரதி


**கே. பிரதிபா பாரதி** (K. Pratibha Bharati) (பிறப்பு: பிப்ரவரி 6, 1956) இந்திய மாநிலமான ஆந்திராவைச் சேர்ந்த அரசியல்வாதி ஆவார். அவர் ஆந்திர மாநில சட்டமன்றத்தின் முன்னாள் சபாநாயகர் ஆவார். (1999 &ndash; 2004 ). ஆந்திராவின் வரலாற்றில் முதல் பெண் சபாநாயகரும் இவரே ஆவார். இவர் சமூக நலத்துறை அமைச்சராக 1983, 1985 ஆண்டுகளிலும் மற்றும் 1994 மற்றும் 1998 ஆண்டுகளில் உயர் கல்வித்துறை அமைச்சராகவும் இருந்தார். அவர் தெலுங்கு தேசம் என்ற இந்திய பிராந்திய கட்சியின் உறுப்பினர் ஆவார்.  

ஸ்ரீகாகுளம் மாவட்டத்தில் காவலியில் அரசியல் ரீதியாக சுறுசுறுப்பான தலித் குடும்பத்தில் பிரதிபா பாரதி பிறந்தார். அவரது தந்தை ( கே. புண்ணையா ) மற்றும் தாத்தா ( கே. நாராயணா ) முன்பு சட்டமன்ற உறுப்பினர்களாக பணியாற்றினர்.
# கோவாவின் சாவோ ஜோவா திருவிழா


**சாவோ ஜோவோ** அல்லது **சாவோ ஜோனோ** (Sao Joao or São João) என்பது ஒரு கத்தோலிக்க திருவிழாவாகும். இது கோவாவில் அசாதாரண முறையில் கொண்டாடப்படுகிறது. புனித திருமுழுக்கு யோவானுக்கு அஞ்சலி செலுத்தும் விதமாக மக்கள் கிணறுகள், நீரோடைகள் மற்றும் குளங்களில் நீந்துகிறார்கள். இது ஒவ்வொரு ஆண்டும் சூன் 24 அன்று நிகழ்கிறது.  

## பின்னணி
சாவோ ஜோவோ திருவிழா என்பது புனித திருமுழுக்கு யோவானின் பிறந்த நாளைக் கொண்டாடும் ஒரு நிகழ்வாகும். இவர் கிறிஸ்துவின் முன்னோடியாக வந்த இறைவாக்கினரும், கிறிஸ்தவ சமயத்தில் முக்கிய நபரும் ஆவார். இறைமகன் இயேசுவின் தாயான மரியாளின் உறவினரான இவர், யோர்தான் நதியில் திருமுழுக்கு கொடுத்து வந்தார். எனவே மற்ற 'யோவான்'களிடம் இருந்து, இவரைப் பிரித்து அடையாளப்படுத்தும் விதமாக 'திருமுழுக்கு' என்ற அடைமொழி இவரது பெயரோடு இணைக்கப்பட்டுள்ளது. இசுலாமில் இவர் *யஹ்யா* என்ற பெயரால் அழைக்கப்படுகிறார். இந்த விருந்து சூன் 24 அன்று கொண்டாடப்படுகிறது. திருமுழுக்கு யோவானின் பிறப்பு பற்றிய செய்தி, லூக்கா நற்செய்தியில் பின்வருமாறு கூறப்பட்டுள்ளது:  

யூதேய நாட்டில் ஏரோது அரசனாக இருந்த காலத்தில், அபியா வகுப்பைச் சேர்ந்த செக்கரியா என்னும் பெயர் கொண்ட குரு ஒருவர் இருந்தார். அவர் மனைவி ஆரோனின் வழி வந்தவர்; அவர் பெயர் எலிசபெத்து. அவர்கள் இருவரும் கடவுள் பார்வையில் நேர்மையானவர்களாய் விளங்கினார்கள். ஆண்டவருடைய அனைத்துக் கட்டளைகளுக்கும் ஒழுங்குகளுக்கும் ஏற்பக் குற்றமற்றவர்களாய் நடந்து வந்தார்கள். அவர்களுக்குப் பிள்ளை இல்லை; ஏனெனில், எலிசபெத்து கருவுற இயலாதவராய் இருந்தார். மேலும் அவர்கள் வயது முதிர்ந்தவர்களாயும் இருந்தார்கள். ஆண்டவரின் திருக்கோவிலுக்குள் செக்கரியா தூபம் காட்டுகிற வேளையில், அங்குத் தோன்றிய வானதூதர் கபிரியேல் அவரை நோக்கி, "செக்கரியா, உமது மன்றாட்டு கேட்கப்பட்டது. உம் மனைவி எலிசபெத்து உமக்கு ஒரு மகனைப் பெற்றெடுப்பார்; அவருக்கு யோவான் எனப் பெயரிடுவீர். அவர் ஆண்டவர் பார்வையில் பெரியவராய் இருப்பார். இயேசுவின் பிறந்த பண்டிகையான கிறிஸ்துமஸுக்கு ஒன்பது மாதங்களுக்கு முன்பே நற்செய்தி அறிவிப்பு நிகழ்கிறது.  

கோவாவில் சாவோ ஜோவோவின் விருந்து வழக்கமாக பருவமழை தொடங்கிய ஆண்டின் காலத்துடன் ஒத்துப்போகிறது. சுற்றுப்புறங்களில் புதிய பசுமை மற்றும் பூக்கள் பூக்கின்றன. மேலும் கிணறுகள் மற்றும் பிற நீர்நிலைகள் நிரம்பியிருக்கும். இதன் விளைவாக, கோவாவில் திருமுழுக்கு யோவானின் பிறந்த கொண்டாட்டம் மழைக்காலத்தை கொண்டாடும் கூறுகளை இணைத்துக்கொள்ளும் வகையில் உருவாகியுள்ளது. கிணறுகள் மற்றும் குளங்களில் குதிப்பது குழந்தை கருப்பையில் பாய்வதையும், யோர்தான் நதியில் ஞானஸ்நானம் பெறுவதையும் குறிக்கிறது. பூக்களால் செய்யப்பட்ட கிரீடங்களை அணிந்துகொள்வது, மற்றும் தாவரங்களால் செய்யப்பட்ட பிற அலங்காரங்கள் மற்றும் ஆடைகளை திருமுழுக்கு யோவான் துணியால் செய்யப்பட்ட ஆடைகளுக்கு பதிலாக இயற்கை உறைகளை அணிந்திருந்தார் என்பதற்கு ஒரு ஒப்புதலும் கூட.  

## கொண்டாட்டத்தின் வடிவம்
சாவோ ஜோவாவின் விருந்து ஒரே நாளில் கத்தோலிக்க உலகம் முழுவதும் கொண்டாடப்பட்டாலும், உலகில் கோவா மட்டுமே கிணறுகளில் குதித்து குறிக்கப்படும் ஒரே இடமாகும் . இந்த நாளில், மக்கள் குழுக்கள் குமோட், மதலேம் மற்றும் கன்சலெம் போன்ற கருவிகளுடன் பாரம்பரிய பாடல்களைப் பாடுகின்றனர்.
# அனிதா குமாரசாமி


**அனிதா குமாரசாமி (Anitha Kumaraswamy)** ஜனதா தளம் (மதச்சார்பற்ற) கட்சியைச் சார்ந்த ஒரு இந்திய அரசியல்வாதியும், திரைப்படம் / தொலைக்காட்சி தொடர் தயாரிப்பாளரும் மற்றும் ஊடக அலைவரிசையின் உரிமையாளரும் ஆவார். தற்போது அவர் ராமநகரம் சட்டமன்றத் தொகுதியிலிருந்து தேர்ந்தெடுக்கப்பட்ட கர்நாடக சட்டப்பேரவையின் உறுப்பினராக உள்ளார், முன்னதாக 2008 முதல் 2013 வரை மதுகிரி சட்டமன்றத் தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினராக இருந்தார். இவர் எச்.டி.குமாரசாமியின் முதல் மனைவி ஆவார்.  

## தனிப்பட்ட வாழ்க்கை
அனிதா குமாரசாமி கர்நாடகாவின் சிக்கபள்ளாபூர் மாவட்டம், சிந்தாமணி தாலுகா, கைவாரா என்ற புனிதத்தலத்திற்கு அருகில் உள்ள தளகவாரா என்ற ஊரில் பிறந்தார். அவர் 1986 ஆம் ஆண்டில் எச்.டி. குமாரசாமியை மணந்தார், அவர்களுக்கு நிகில் கவுடா என்ற மகன் உள்ளார். இவர் இந்தியாவின் முன்னாள் பிரதமர் எச்.டி.தேவேகவுடாவின் மருமகளும் ஆவார்.  
## தேவகவுடா குடும்பம்
- தேவ கௌடா - சென்னம்மா (தம்பதியர்)
- எச். டி. ரேவண்ணா (மூத்த மகன்)
- எச். டி. குமாரசாமி (இளைய மகன்)
- அனிதா குமாரசாமி (குமாரசாமியின் மூத்த மனைவி)
- ராதிகா குமாரசாமி (குமாரசாமியின் இளைய மனைவி)
- நடிகர் நிகில் குமார் (குமாரசாமியின் மகன்)
- பிரஜ்வல் ரேவண்ணா (எச்.டி. ரேவண்ணாவின் மகன்)
# கப்பா பப்படம்

**கப்பா** பப்படம் (Kappa pappadam) என்பது தென்னிந்திய மாநிலமான கேரளாவைச் சேர்ந்த பல்வேறு வகையான பாப்படங்களுள் ஒன்றாகும். மலையாளத்தில் 'கப்பா' என்பது மரவள்ளிக்கிழங்கினை குறிப்பதாகும். இந்த அப்பளத்தின் மூலப் பொருள் மரவள்ளிக் கிழங்கு என்பதால் இது கப்பா பப்படம் எனப் பெயர்பெற்றது.  

கப்பா பப்படம் வழக்கமாகச் சிற்றுண்டியாகவோ அல்லது அரிசி சார்ந்த உணவுக்குத் துணையாக வழங்கப்படுகிறது.  

பகத் பாசில் நடித்து 2017ல் வெளிவந்த மலையாள திரைப்படம் ஒன்றிற்குக் கப்பா பப்படம் என்று பெயரிடப்பட்டுள்ளது.  

## தேவையான பொருட்கள் மற்றும் தயாரிப்பு
இதன் முக்கிய மூலப்பொருட்களாக, மரவள்ளிக்கிழங்கு, சிவப்பு மிளகாய், மிளகுத்தூள், உப்பு, சீரகம் மற்றும் பெருங்காயம் கலந்து செய்யப்படுகிறது. கப்பா பப்படத்தின் சிறப்பானது இதன் பழுப்பு-ஆரஞ்சு நிறமாகும். இதற்குச் சிவப்பு மிளகாய்க் காரணமாகும். சிவப்பு மிளகாய்க்கு பதில் பச்சை மிளகாயினைக் கலப்பதால் பப்படத்தின் சில வகைகள் வெள்ளை நிறத்தில் கிடைக்கின்றது.  

மரவள்ளிக்கிழங்கு துண்டுகளாக்கப்பட்டு, மிளகாய், மிளகு, சீரகம் மற்றும் தண்ணீர் சேர்த்து நன்றாகப் பசைபோல செய்யப்படுகிறது. இந்த பசையுடன் உப்பு, பெருங்காயம், தேங்காய் எண்ணெய் கலந்து நீர் சேர்த்து கெட்டியாகும் வரை வேகவைக்கப்படுகிறது.  

பின்னர் இது சிறு சிறு துண்டுகளாக உருட்டப்பட்டு தட்டி எடுத்து துணி அல்லது பிளாஸ்டிக் தாளில் பரப்பி வெயிலில் காய வைக்கப்படுகிறது. பாரம்பரியமாக, பப்படங்களை உலர வைக்க வைக்கோல் பாய் பயன்படுத்தப்படுகிறது. சில மணி நேரம் கழித்து பப்பாடம்கள் திருப்பிடப்பட்டு உலர வைக்கப்படும். சூரிய ஒளியில் 2-3 நாட்களுக்கு உலரவைக்கப்படும் போது பப்படங்கள் மிருதாகின்றன. இந்நிலையில் இவை வறுத்தெடுக்கத் தயாராக இருப்பதைக் குறிக்கிறது.  

உலர்ந்த பப்படங்கள் பின்னர் எண்ணெய்யில் வறுத்தெடுத்துப் பரிமாறப்படுகின்றன. நுண் அலைச் சாதனத்திலும் பப்படத்தினை பொரித்துச் சாப்பிடலாம்.  

## சேமிப்பு
முற்றிலுமாக காய்ந்த பப்படங்களை ஒரு வருடத்திற்கும் மேலாகக் காற்று புகாத கொள்கலனில் சேமித்துப் பயன்படுத்தலாம். இந்த பப்படங்கள் கோடையில் மொத்தமாக உற்பத்தி செய்யப்படுகின்றன. இவை ஆண்டு முழுவதும் பயன்படுத்தப்படுகின்றன. சந்தையில் இந்தப் பப்படங்கள் 50-100 எண்ணிக்கைகொண்ட கட்டுகளாக விற்கப்படுகின்றன.  

## இடவாரியான வகைகள்
மரச்சீனி அப்பளம் என்பது தென்னிந்திய மாநிலமான தமிழ்நாட்டில் மிகவும் பிரபலமாக இருக்கும் கப்பா பப்படத்தின் மாறுபாடாகும்.  சில வகைகளில் மரவள்ளிக்கிழங்குடன் அரிசியும் முக்கிய மூலப்பொருளாக உள்ளது.  
<sup data-ve-ignore="true">&#x5B; *<span title="This claim needs references to reliable sources. (December 2019)">மேற்கோள் தேவை</span>* &#x5D;</sup>
# ஜான்பீல் மேளா



**ஜான்பீல் மேளா** (Jonbeel Mela) என்பது மூன்று நாள் வருடாந்திர உள்நாட்டு திவா சமூக கண்காட்சி ஆகும். இந்திய மாநிலமான அசாமில் கொண்டாடப்படும் அறுவடைத் திருவிழாவான மாக் பிஹுவின் வார இறுதியில் ஜான்பீல் என்ற இடத்தில் தயாங் பெல்குரி என்று அழைக்கப்படும் ஒரு வரலாற்று இடத்தில் நடைபெறுகிறது. இது அசாமின் மரிகாவன் மாவட்டத்தில் ஜாகிரோடில் இருந்து 3 கி.மீ. தொலைவிலும், குவகாத்தியிலிருந்து 32 கி.மீ. தொலைவிலும் உள்ளது. மேளாவை தேசிய நெடுஞ்சாலை 37 இணைக்கிறது.  

## பெயர்க் காரணம்
ஜான்பீல் என்பது அசாமிய மொழியில் ஜான் என்பது நிலாவெனவும், பீல் என்பது நீர்த்தடம் என்று அழைக்கப்படுகிறது. ஏனெனில் இங்கு ஒரு பெரிய இயற்கை நீர்நிலை பிறை நிலவின் வடிவத்தில் உள்ளது.  

## வரலாறு
கி.பி 15 ஆம் நூற்றாண்டிற்குப் பிறகு இந்த மேளா தொடங்கியதாகக் கூறப்படுகிறது. நடைமுறையில் உள்ள அரசியல் சூழ்நிலைகளைப் பற்றி விவாதிக்க திவா (லாலுங்) என்பவரால் இது முதலில் ஏற்பாடு செய்யப்பட்டது.  

## பண்டமாற்று முறை

இந்நிகழ்ச்சியில் ஒரு பெரிய சந்தை இங்கு கூடுகிறது. மேளா துவங்குவதற்கு சில நாட்களுக்கு முன்பு, அசாம் மலைகளின் வாழும் பழங்குடிச் சமூகங்கள், வடகிழக்கின் திவா, கர்பி, காசி, மற்றும் ஜெயந்தியா போன்ற பழங்குடியினத்தைச் சேர்ந்தவர்கள் தங்களிடமிருக்கும் பொருட்களுடனும், தயாரிப்புகளுடனும் மலைகளிலிருந்து இறங்கி தங்கள் பொருட்களை பூர்வீக பழங்குடி அசாமிய மக்களுடன் ஒரு பண்டமாற்று முறைமையில் பரிமாறிக்கொள்கின்றன . இது ஒரு நவீன கால பண்டமாற்று முறை என்றும், பண்டமாற்று முறை இந்தியாவில் இன்னும் உயிருடன் இருப்பது இங்கு மட்டுமே என்றும் கூறப்படுகிறது.  

## முக்கியத்துவம்
மேளா நடைபெறுவதற்கு முன்பு, மனிதகுலத்தின் நல்வாழ்வுக்காக ஒரு அக்னி பூஜை ( தீ வழிபாடு ) செய்யப்படுகிறது மேளா ஈரநிலத்தில் சமூக மீன்பிடியுடன் தொடங்குகிறது.  

வடகிழக்கு இந்தியாவில் சிதறியுள்ள பழங்குடி அசாமிய சமூகங்கள் மற்றும் பழங்குடியினரிடையே நல்லிணக்கம் மற்றும் சகோதரத்துவம் ஆகியவை மேளாவின் கருப்பொருளாகும். அரசன் கோபா தனது அரசவை உறுப்பினர்களுடன் மேளாவுக்குச் சென்று தனது குடிமக்களிடமிருந்து வரிகளை வசூலிக்கிறார். மக்கள் தங்கள் பாரம்பரிய நடனம் மற்றும் இசையை நிகழ்த்துகிறார்கள். திருவிழாவை மகிழ்ச்சியாகவும் வேடிக்கையாகவும் ஆக்குகிறார்கள்.  

## பேரரசின் கொடுப்பனவு
2009 சனவரி 17 அன்று அசாம் அரசு கோபா இராச்சியத்தின் கீழ் உள்ள சமூகங்களைச் சேர்ந்த 19 வழக்கமான மன்னர்களுக்கு "வருடாந்திர பேரரசின் கொடுப்பனவு" ஒன்றை அறிவித்தது. இதில் தற்போதைய அசாமின் மூன்று மாவட்டங்களின் பகுதிகள் அடங்கும்: மரிகாவன், நகோன் மற்றும் காமரூப். அசாமின் கல்வி அமைச்சர் கௌதம் போரா, மன்னர்களின் அவர்கள் கீழ் உள்ள மக்கள் தொகை எண்ணிக்கையை பொறுத்து ரூ. 3000 முதல் ரூ. 10,000 வரை வங்கி காசோலைகளை வழங்கினார்.  

## புனைகதைகளில்
இரீட்டா சவுத்ரியின் சாகித்திய அகாதமி விருது பெற்ற புதினமான *தியோ லங்குஹூயில்* மேளா பற்றிய விரிவான குறிப்புகள் உள்ளன.
# வங்காளதேசத் திரைப்படத்துறை



**வங்காளதேசத் திரைப்படத்துறை** அல்லது **தலிவுட்** (Cinema of Bangladesh) என்பது வங்காளதேச நாட்டில் இருந்து தயாரிக்கப்பட்டு வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த துறை 1970ஆம் ஆண்டு முதல் டாக்கா என்ற நகரை தலைமையிடமாக கொண்டு இயங்கிவருகிறது.  

வங்காளதேசத் திரைப்படத்துறையில் உணர்சியூட்டும் வகையான திரைப்படங்கள் 1947 முதல் 1990 வரை ஆதிக்கம் செலுத் திவந்தது. அதன் விலையாக பல திரைப்படங்கள் இந்த பாணியிலே தயாரிக்கப்பட்டது. வங்காளதேசத்தில் பிராட்போர்டு பயோஸ்கோப் நிறுவனத்தால் 1898 ஆம் ஆண்டு திரைத்துறை அறிமுகப்படுத்தப்பட்டது. இந்த நாடு முதல் திரைப்பட வெளியீட்டை ஏற்பாடு செய்த பெருமை பெற்றது. 1913 மற்றும் 1914 க்கு இடையில் முதல் தயாரிப்பு நிறுவனமான பிக்சர் ஹவுஸ் துவங்கப்பட்டது. 1928 ஆம் ஆண்டில் முதல் வங்காள மொழியில் 'சுகுமரி' (தி குட் கேர்ள்) என்ற தலைப்பில் குறும் ஊமைத் திரைப்படம் தயாரிக்கட்டது. 1931 இல் முதல் முழு நீள திரைப்படமான 'தி லாஸ்ட் கிஸ்' என்ற திரைப்படம் வெளியிடப்பட்டது.  

பாக்கித்தானிலிருந்து வங்காளதேசம் பிரித்ததைத் தொடர்ந்து, டாக்கா நகரம் வங்காளதேசத் திரையுலகின் மையமாக மாறியது, மேலும் தலிவுட் படங்களுக்கான வருவாய், உற்பத்தி மற்றும் பார்வையாளர்களின் பெரும்பகுதியாக இன் நகரம் வளர்ச்சி பெற்றது. 1956 இல் வங்காளதேசத்தின் முதல் வங்காள மொழி முழு நீள திரைப்படமான 'தி பேஸ் அண்ட் தி மாஸ்க்' என்ற திரைப்ப டம் தயாரிக்கப்பட்டது.  

1970 களில் பல தலிவுட் படங்கள் இந்திய படங்களால் ஈர்க்கப்பட்டன, சில படங்கள் அந்த படங்களின் அதிகாரப்பூர்வமற்ற ஆக்கமகா இருந்தன. தொழில் தொடர்ந்து வளர்ந்து வந்தது, பல வெற்றிகரமான வங்காளதேசத் திரைப்படங்கள் 1970 கள், 1980 கள் மற்றும் 1990 களின் முதல் பாதி முழுவதும் தயாரிக்கப்பட்டன.
# பூட்டானியத் திரைப்படத்துறை

வில் ஒரு திரைப்பட அரங்கம் ]]  
**பூட்டானியத் திரைப்படத்துறை** (Cinema of Bhutan) என்பது 1990 ஆம் ஆண்டிலிருந்து பூட்டான் நாட்டில் திஃசொங்கா மொழியில் தயாரிக்கப்பட்டு வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இது ஒரு சிறிய ஆனால் வளர்ந்து வரும் தொழில்த்துறை ஆகும். இந்த திரைப்படத்துறையின் வளர்ச்சிக்கு அரசாங்க அதிகாரிகள் மற்றும் பல்வேறு வணிகர்கள் ஆதரவு அளித்து வருகின்றார்கள். 1989 ஆம் ஆண்டில் உஜியன் வாங்டி இயக்கிய 'காசா லாமாய் சிங்கியே' என்ற படமே முதல் பூட்டானிய நாட்டுத் திரைப்படமாகும்.  

பூட்டானியத் திரைப்படத்துறை அண்டை நாடான இந்தியத் திரைப்படத்துறையினால் மிகவும் பாதிக்கப்படுகிறது, பெரும்பாலான பூட்டானியப் படங்கள் பாலிவுட் திரைப்படத்துறை வடிவமைப்பை அடிப்படையாகக் கொண்டவை ஆகும். 21 ஆம் நூற்றாண்டில் புட்டானியப் பாண்பாடுகள் சார்ந்து படங்களை தயாரிப்பதற்காக உள்ளூர் திரைப்பட தயாரிப்பாளர்கள் முயற்சித்து வருகின்றனர். 2011 நிலவரப்படி பூட்டானியத் திரைப்படத்துறை ஆண்டுக்கு சராசரியாக முப்பது படங்களைத் தயாரித்தது. 2012 வாக்கில் திம்புவில் ஆறு திரைப்பட அரங்குகள் இருக்கின்றன.
# ஆசியத் திரைப்படத்துறை

**ஆசியத் திரைப்படத்துறை** (Cinema of Asia) என்பது ஆசியா கண்டத்தில் தயாரிக்கப்படும் திரைப்படங்களையும் அதை சார்ந்த தொழிலாளர்களையும் உள்ளடக்கிய திரைப்படத்துறையை குறிக்கிறது. ஆசியத் திரைப்படத்துறையிகளில் சீனா, தென் கொரியா, இந்தியா, யப்பான் போன்ற பல நாட்டுத் திரைப்படத்துறைகள் உலகரீதிக மிகவும் பிரபலமாக உள்ளது.  

## வரலாறு
### திரைப்படத்தின் முன்னோடிகள்
ஈரான் நாட்டில் ஷாஹர்-ஐ சொக்தா என்ற ஊரில் கண்டு எடுக்கப்பட்ட 5,200 ஆண்டுகள் பழமையான மண் கிண்ணத்தில் பக்கவாட்டில் ஐந்து ஆட்டின் படங்கள் வரையப்பட்டுள்ளன. ஆரம்பகால இயங்குபடத்துறைக்கு இது ஒரு எடுத்துக்காட்டு என்று நம்பப்படுகிறது.  
கிமு 500 ஆம் ஆண்டு சீனா நாட்டு மெய்யியல் நிபுணரான மோகி என்பவரால் ஒளியின் நிழலை இருண்ட அறையில் எதிர் சுவரில் ஒரு சிறிய துளை வழியாக ஒளிரச் செய்து நிழல் நாடகங்கள் முதலில் ஹான் வம்சத்தின் போது தோன்றி விற்றார். அதன் பின்னர் ஆசியா முழுவதும் பிரபலமடைந்தன.  

### ஊமைத் திரைப்படம்
1890 களில் ஆசியாவில் முதல் முதலாக குறும்படங்கள் தயாரிக்கப்பட்டன. ஜப்பான் நாட்டில் 1898 ஆம் ஆண்டு முதல் குறும்படங்கள் தயாரிக்கப்பட்டன. முதல் இந்திய குறும்படம் 1898 இல் ஹிரலால் சென் இயக்கிய 'தி ஃப்ளவர் ஆஃப் பெர்சியா' என்ற திரைப்படம் ஆகும்.  

1900 களின் முற்பகுதியில் இஸ்ரேல் நாட்டில் ஊமைத் திரைப்படங்கள் கொட்டகைகள், தேனீர் விடுதியில் மற்றும் பிற தற்காலிக கட்டமைப்புகளில் திரையிடப்பட்டன. 1905 ஆம் ஆண்டில் யூதர்களின் அருகிலுள்ள நெவ் ட்செடெக்கில் ஜாஃபா சாலையில் கஃபே லோரென்ஸ் திறக்கப்பட்டது. 1909 முதல் லோரென்ஸ் குடும்பம் விடுதிகளில் திரைப்படங்களைத் திரையிடத் தொடங்கின.  

## நாடு வாரியாக ஆசியத் திரைப்படத்துறைகள்

- மியான்மர்
- கம்போடியா
- சீனா
- ஆங்காங்
- இந்தோனேசியா
- யப்பான்
- மங்கோலியா
- மலேசியா (மலேசியத் தமிழ்)
- பிலிப்பீன்சு
- தென் கொரியா
- வடகொரியா
- சிங்கப்பூர் (சிங்கப்பூர் தமிழ்)
- தாய்வான்
- தாய்லாந்து
- வியட்நாம்
- ஆப்கானித்தான்
- வங்காளதேசம்
- பூட்டான்
- இந்தியா
- நேபாளம்
- பாக்கித்தான்
  - லாலிவுட்
- இலங்கை
  - ஈழத்தமிழ் / தமிழீழம்
  - சிங்களம்

## மொழி வாரியாக ஆசியத் திரைப்படத்துறைகள்

- அசாம்
- பெங்காலி
- போச்புரி
- சக்மா
- சத்திசுகரி
- டெக்கனி
- தோக்ரி
- குஜராத்தி
- அரியான்வி
- படுக
- இந்தி
- கன்னடம்
- காஷ்மீரி
- கொங்கணி
- மலையாளம்
- மணிப்புரியம்
- மராத்தி
- ஒடிசா
- பஞ்சாபி
- ராஜஸ்தான்
- சமசுகிருதம்
- தமிழ்
- தெலுங்கு
- துளு
# காட்மோசெலைட்டு



**காட்மோசெலைட்டு** *(Cadmoselite)* என்பது CdSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். காட்மியம் தனிமத்தின் செலீனைடு கனிமமான இது அறுங்கோண வடிவத்தில் படிகமாகிறது. ஒளிபுகா படிகங்களாக கருப்பு நிறம் முதல் வெளிர் சாம்பல் நிறம் வரையிலான நிறத்துடன் படிகங்களாகவும் மணிகளாகவும் காட்மோசெலைட்டு கனிமம் தோன்றுகிறது.  
1957 ஆம் ஆண்டு உருசிய கூட்டமைப்பைச் சேர்ந்த துவா குடியரசில் முதன் முதலாக காட்மோசெலைட்டு கனிமம் கண்டறியப்பட்டது. வெப்ப அழுத்த அதிகரிப்பின் காரணமாக புவியோட்டில் புதையுண்டு மணற்கற்களுக்கு இடையில் மணிகளாக கேட்மோசெலைட்டு கனிமம் இயற்கையில் உருவாகிறது.
# உகம் சிங் (அரியானா)



**உகம் சிங் போகாட்** (28 பிப்ரவரி 1926 - 26 பிப்ரவரி 2015) ஒரு இந்திய அரசியல்வாதியும் மற்றும் 1990 முதல் 1991 வரை அரியானா மாநில முதல்வராக பணியாற்றியவரும் ஆவார்.. முதலமைச்சருக்கு முன்பு அவர் சார்க்கி தாத்ரி சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.  

## ஆரம்பகால வாழ்க்கை மற்றும் கல்வி
உகம் சிங் 1926 பிப்ரவரி 28 அன்று அரியானாவின் சர்கி தாத்ரி மாவட்டம் (அப்போதைய பிவானி மாவட்டம், பஞ்சாப் ) தானி போகாட்டில், இந்து ஜாட் குடும்பத்தில் பிறந்தார். அவர் 1975 - 1978 வரைஇந்திய இராணுவத்தில் சுபேதாராகப் பணிபுரிந்தார். .  
<sup data-ve-ignore="true">&#x5B; *<span title="This claim needs references to reliable sources. (November 2017)">மேற்கோள் தேவை</span>* &#x5D;</sup>  

## அரசியல் வாழ்க்கை
உகம் சிங் முதல் முறையாக மேலும் 1977 ஆம் ஆண்டில் தாத்ரியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.இந்த காலகட்டத்தில் அரியானா அமைச்சரவையில் அவருக்குப் பதவியும் அளிக்கப்பட்டது. பின்னர் 1982 மற்றும் 1987 ஆம் ஆண்டுகளில் இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். ஜனதா தளத்தில் இருந்த அவர் 1990 ஜூலை முதல் 1991 மார்ச் வரை முதலமைச்சராகவும், இரண்டு முறை அரியானாவின் துணை முதல்வராகவும் இருந்தார் .
# பொறியாளர் நாள்

**பொறியாளர் நாள்** (Engineer's Day) பல நாடுகளில் ஆண்டின் பல்வேறு தேதிகளில் கடைபிடிக்கப்படுகிறது. 2019 நவம்பர் 20 ஆம் தேதி உலக பொறியியல் அமைப்புகளின் கூட்டமைப்பு (WFEO) மார்ச் 4 ஆம் நாளை உலக பொறியியல் தினமாக அறிவித்துள்ளது.  
| ஆத்திரேலியா | ஆகஸ்ட் 4 முதல் 10, 2014 |  |
| --- | --- | --- |
| பகுரைன் | சூலை 1 |  |
| பொலிவியா | அக்டோபர் 16 |  |
| பிரேசில் | 11 டிசம்பர் 1933 | பொறியாளர், கட்டிடக் கலைஞர் மற்றும் நில அளவாய்வாளர் தொழில்களை ஒழுங்குபடுத்திய நாள் (சட்டம் 23.659). |
| பல்காரியா | பெப்ரவரி 17-23, 2014 |  |
| சிலி | மே 14 |  |
| கொலம்பியா | மே 29 |  |
| கோஸ்ட்டா ரிக்கா | சூலை 20 |  |
| குவாத்தமாலா | சனவரி 30 |  |
| கிரேக்கம் (நாடு) | மார்ச் 10 |  |
| இந்தியா | செப்டம்பர் 15 | பாரத ரத்னா விருதுபெற்ற மோக்சகுண்டம் விசுவேசுவரய்யாவினை கௌரவிக்கும் விதமாக கடைபிடிக்கப்படுகிறது . |
| ஈரான் | 24 பெப்ரவரி | நசீருத்தீன் அத்-தூசீயினை கௌரவிக்கும் விதமாக கடைபிடிக்கப்படுகிறது |
| அயர்லாந்து | 9 -15 பெப்ரவரி 2014 |  |
| இசுரேல் | சனவரி 22 |  |
| இத்தாலி | சூன் 15 |  |
| மெக்சிக்கோ | சூலை 1 |  |
| நெதர்லாந்து | மார்ச் மாத மூன்றாவது புதன் . |  |
| பரகுவை | சூலை 23 |  |
| பனாமா | சனவரி 26 |  |
| புவேர்ட்டோ ரிக்கோ | 13 to 19 மே , 2014 |  |
| உருசியா | டிசம்பர் 22 |  |
| எசுப்பானியா | மார்ச் 19 |  |
| இலங்கை | செப்டம்பர் 15 |  |
| சுவிட்சர்லாந்து | மார்ச் 4 |  |
| துருக்கி | டிசம்பர் 5 |  |
| அமெரிக்க ஐக்கிய நாடுகள் | பெப்ரவரி 22 |  |
| உருகுவை | அக்டோபர் 12 |  |
# குலாப் சிங் லோதி



**குலாப் சிங் லோதி**(Gulab Singh Lodhi) இந்திய சுதந்திர இயக்கத்தில் பங்கேற்ற ஒரு புரட்சியாளர்.  

**குலாப் சிங் லோதி** 1903 ஆம் ஆண்டில் உத்தரப்பிரதேசத்தின் உன்னாவு மாவட்டம் (சண்டிகா கெரா) **ஃபதேபூர் சவுராசி** என்ற கிராமத்தில் பிறந்தார். இவர் ஒரு லோதி ராஜ்புத் குடும்பத்தில் பிறந்தார். இவரது தந்தை தாகூர் ராம் ரத்தன் சிங் லோதி விவசாயி. அவரது குழந்தைப் பருவத்தைப் பற்றி அதிகம் அறியப்படவில்லை. சுதந்திர இயக்கத்தின் உற்சாகம் உச்சத்தில் இருந்தபோது கொந்தளிப்பான காலகட்டத்தில் அவர் வளர்ந்தார். லோதி பிரித்தானிய ஆட்சிக்கு எதிரான அரசியல் நடவடிக்கைகளில் தீவிரமாக பங்கேற்றார்.  

லக்னோவில் நடந்த ஊர்வலத்தில் குலாப் சிங் லோதி பங்கேற்றார், இது ஆகஸ்ட், 1935 இல் மூன்று வண்ண தேசியக் கொடியை ஏற்றுவதற்காக அமினாபாத் பூங்காவிற்கு அணிவகுத்தது. கொடியை ஏற்றுவதைத் தடுக்கும் பொருட்டு இந்தப் பூங்காவை பிரித்தானிய துருப்புக்கள் சூழ்ந்தன. குலாப் சிங் லோதி ஆயுதப்படை நிகழ்ச்சியை மீறி, மூவர்ணக் கொடியுடன் ஒரு மரத்தில் ஏறினார். அவர் மரத்தின் மேல் கொடியை ஏற்றிக்கொண்டிருந்தபோது, ஆகஸ்ட் 1935 இல் ஒரு பிரித்தானிய அதிகாரியால் அவர் சுட்டுக் கொல்லப்பட்டார். லக்னோவின் அமினாபாத்தில் உள்ள ஜாண்டேவாலா பூங்காவில் அவர் இறந்தார்.  

## பெருமைகள்
2013 ஆம் ஆண்டு டிசம்பர் 23 ஆம் தேதி 'குலாப் சிங் லோதி' நினைவாக இந்திய அரசு ஒரு அஞ்சல் முத்திரையை வெளியிட்டது.  

2004 ஆம் ஆண்டில் பூங்காவில் அவரது சிலை அமைக்கப்பட்டது, ஆனால் 2009 வாக்கில் பழுதடைந்த நிலையில் இருந்தது.
# போலா, திருவிழா

**போலா** (Pola (festival) என்பது எருதுகள் மற்றும் காளைகளுக்கு விவசாயிகள் மரியாதை செலுத்தும் விதமாக கொண்டாடப்படும் திருவிழா ஆகும். இந்த விழா மகாராஷ்டிரா, சட்டீஸ்கர், மத்தியப் பிரதேசம், தெலுங்கானா, கர்நாடகம் ஆகிய மாநிலங்களில் கொண்டாடபடுகிறது. விவசாயம் மற்றும் விவசாயம் சார்ந்த செயல்களில் ஒரு முக்கிய அங்கமாக இருக்கும் காளைகள் மற்றும் எருதுகளின் முக்கியத்துவத்தை அங்கீகரிக்கும் விதமாக இந்த மாநிலங்களில் போலா கொண்டாடப்படுகிறது. மகாராஷ்டிராவின் கிராமப்புறப் பள்ளிகளில் போலா தினத்தில் விடுமுறை விடப்படுகிறது. அந்த தினத்தில் காளைகளை எந்தப் பணிகளிலும் ஈடுபடுத்துவது இல்லை. இது விவசாயிகளுக்கு மிக முக்கியமான பண்டிகை. பெண்கள் வீட்டின் முன்னர் நிறக்கோலம் இட்டு கதவுகளின் மீது தோரணம் கட்டுவர். மேலும் எருதுகளுக்கு குங்குமம் இட்டு மண்ணாலான விளக்குகளில் நெய் ஊற்றி ஆரத்தி எடுப்பர் . குடும்பத்தினர் எருதுகளிடம் ஆசிர்வாதம் பெறுகின்றனர்.விவசாயிகள் தங்கள் காளைகளை குளிப்பாட்டி, கொம்புகளுக்கு வண்ணம் பூசுகிறார்கள், பழைய கயிறுகளை எடுத்துவிட்டு புதிய கயிறுகளை மணிகளால் கட்டிக்கொள்கிறார்கள், ஜோவர், கோதுமை மற்றும் பயறு போன்ற பல்வேறு வகையான தானியங்களை எருதுகளுக்கு வழங்குகிறார்கள். இது ஆகஸ்ட் மாதத்தில் திருவோண புதுநிலவு அன்று நடைபெறுகிறது.  

## கொண்டாட்டங்கள்
போலா உழவர்களுக்கான திருவிழா. அன்றைய தினத்தில் விவசாயிகள் தங்கள் காளைகளையும் எருதுகளையும் நன்றி தெரிவிக்கும் நிக்ழ்வாக இது அமைகிறது. இது பொதுவாக ஆகஸ்ட் பிற்பகுதியில் அல்லது செப்டம்பர் தொடக்கத்தில் நடைபெறும். போலா நாளில், காளைகளை குளீப்பாட்டிய பின்னர் ஆபரணங்கள் மற்றும் சால்வைகள் கொண்டு அலங்கரிக்கப்படுகிறது. அவற்றின் கொம்புகள் வர்ணம் பூசப்பட்டு, அதன் கழுத்து பூக்கள் கொண்ட மாலைகளால் அலங்கரிக்கப்படுகின்றன.
# பிரியங்கா சிங் ராவத்



**பிரியங்கா சிங் ராவத்** (Priyanka Singh Rawat) பாரதீய ஜனதா கட்சியைச் சார்ந்த ஒரு இந்திய அரசியல்வாதி ஆவார்.  

## ஆரம்ப கால வாழ்க்கை
ராவத், 1985ஆம் ஆண்டு ஆகஸ்ட் 7 ஆம் நாள் உத்தரப் பிரதேசம், பரேலியில் உத்தம் ராம் சிங் மற்றும் பிரபா சிங் ஆகியோருக்குப் பிறந்தார். உத்தம் ராம் ஓய்வு பெற்ற மாநில குடிமைப் பணிகள் அதிகாரி ஆவார். ராவத் 2007 ஆம் ஆண்டில் மகாத்மா ஜோதிபா புலே ரோஹில்கண்ட் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். அடுத்த ஆண்டில் அதே பல்கலைக்கழகத்தில் மக்கள் தகவல் தொடர்பியல் மற்றும் மின்னணுவியல் இதழியல் பிரிவில் முதுகலை பட்டயச்சான்றினையும் பெற்றார்.  

## அரசியல் வாழ்க்கை
ராவத் தனது பல்கலைக்கழக நாட்களில் இளைஞர் அரசியலில் பங்கேற்றார். அந்த நேரத்தில் அவர் நூலக பொறுப்பாளராக தேர்ந்தெடுக்கப்பட்டார்.  

ஜூன் 2013 இல், ராவத் பாரதிய ஜனதா கட்சியில் சேர்ந்தார். இந்திய தேசிய காங்கிரஸ் கட்சியைச் சேர்ந்த தனக்கு அடுத்த போட்டியாளரான பி.எல். புனியாவை தோராயமாக 211,000 வாக்குகள் வித்தியாசத்தில் தோற்கடித்ததன் பின்னர் மே மாதம் அவர் மக்களவைக்குத் தேர்ந்தெடுக்கப்பட்டார்.  

## தனிப்பட்ட வாழ்க்கை
2007 டிசம்பர் 5 ஆம் தேதி, ராவத் 2007 தொகுதியின் இந்திய ஆட்சிப்பணி (வருவாய் துறை) அதிகாரியாக இருக்கும் ரகுநாத் ராவத்தை மணந்தார். அவர்களுக்கு இரண்டு மகள்கள் உள்ளனர்.
# அம்ஜத் உல்லா கான்


**அம்ஜத் உல்லா கான்**(Amjed Ullah Khan) (பிறப்பு: செப்டம்பர் 23, 1972) முன்னாள் கூட்டுரிமைக்குழு உறுப்பினர், 35 அசாம்புரா பிரிவு (ஜிஹெச்எம்சி) மற்றும் இந்திய மாநிலமான தெலுங்கானாவில் ஹைதராபாத்தில் உள்ள மஜ்லிஸ் பச்சாவ் தெஹ்ரீக்கின் (எம்பிடி) இளைஞர் தலைவர் ஆவார். அவர் தனது கருத்துக்கள் மற்றும் பார்வையினடிப்படையில் சர்ச்சைக்குரியவராக அறியப்படுகிறார். அனைத்திந்திய மஜ்லிசே-இ-இத்திகாதுல் முசுலிமீன் (AIMIM) அமைப்பின் முக்கிய எதிர்ப்பாளராக உள்ளார்.  

அம்ஜெத் உல்லா கான் 5 முறை சட்டமன்ற உறுப்பினராக இருந்த அமானுல்லா கானின் மகன் ஆவார். டி.ஆர்.ஆர் கல்லூரியில் ஒரு முஸ்லிம் சிறுமியை கடத்தி கற்பழிப்பு வழக்கில் தலையிட்டபோது அவர் புகழ் பெற்றார். சத்ய பிரகாஷ் சிங் ஒரு சிறுமியைக் கடத்தி 17 மாதங்கள் சிறை வைத்திருந்தார், அந்த நேரத்தில் அச்சிறுமியை அவர் பலமுறை பாலியல் பலாத்காரம் செய்தார். பாதிக்கப்பட்டவரின் பெற்றோர் குற்றத்தைப் புகாரளித்தபோது, சிங்கின் சகோதரர் ஒரு முக்கிய வழக்கறிஞர் என்பதால் உள்ளூர் போலீசார் எந்த நடவடிக்கையும் எடுக்கவில்லை. அம்ஜத் உல்லா கான் காவல்துறை மற்றும் சிங்குக்கு எதிராக ஒரு கிளர்ச்சி இயக்கத்தை வழிநடத்தினார், மேலும், ஆயிரக்கணக்கான இளைஞர்களுடன் சேர்ந்து காவல்துறையினருக்கு கடும் அழுத்தம் கொடுத்தார்.  

மஜ்லிஸ் பச்சாவ் தெஹ்ரீக் அரசியல் நடவடிக்கைகளுக்குப் பின்னால் உள்ள ஒரே ஆளுமை அஜ்மத் உல்லா கான் ஆவார்.
# சரளா கிரெவால்


**சரளா க்ரெவால்** (Sarla Grewal)(4 அக்டோபர் 1927 - 29 ஜனவரி 2002) இந்தியாவின் இரண்டாவது பெண் இந்திய ஆட்சிப் பணி அதிகாரி ஆவார். இவர் 1952 ஆம் ஆண்டில் இந்திய ஆட்சிப் பணியில் பொறுப்பேற்றார். அவர் மத்திய பிரதேசத்தின் ஆளுநராக (1989-1990) இருந்தார். இராஜீவ் காந்தியின் முதன்மை செயலாளராக இருந்தார்.  

மேற்கூறிய பதவிகளுக்கு மேலதிகமாக, சிம்லாவின் முதல் துணை ஆணையர், உலக சுகாதார அமைப்பு மற்றும் யுனிசெப் அமைப்புகளுக்கான பிரதமரின் செயலாளர் ஆகிய பதவிகளையும் அவர் வகித்தார்.  

## தொழில்
கிரெவால் தனது இளங்கலைப் பட்டத்தை ஹன்ஸ் ராஜ் மஹிலா மகா வித்யாலயாவில் முடித்தார். பட்டம் பெற்ற பிறகு, 1952ஆம் ஆண்டில் இந்திய ஆட்சிப் பணியில் சேர்ந்தார். பின்னர் 1956 ஆம் ஆண்டில், அவர் துணை ஆணையராக இருந்தார், மேலும் இந்தியாவில் நாடு தழுவிய பதவிக்கு நியமிக்கப்பட்ட முதல் பெண்மணி ஆவார். சுகாதாரம், கல்வி மற்றும் சமூக நலத் திட்டங்களுக்கு சிறப்பு முக்கியத்துவம் அளித்து வளரும் நாடுகளில் சமூக சேவைகள் குறித்த எல்.எஸ்.இ.யில் பிரித்தானிய கவுன்சில் உதவித்தொகை அவருக்கு வழங்கப்பட்டது.  

1963 ஆம் ஆண்டில், அவர் பஞ்சாபில் சுகாதாரத் துறை செயலாளராக ஆனார், மேலும் அவரது ஆட்சிக் காலத்தில் பஞ்சாப் தேசிய குடும்ப நலனுக்காக நான்கு விருதுகளைப் பெற்றது. 1985 ஆம் ஆண்டில் கிரெவால் பிரதமரின் செயலாளராக நியமிக்கப்பட்டார்.  
<sup data-ve-ignore="true">&#x5B; *<span title="This claim needs references to reliable sources. (October 2019)">மேற்கோள் தேவை</span>* &#x5D;</sup>  
அவரது வாழ்க்கையின் பிற்பகுதியில் அவர் ட்ரிப்யூன் அறக்கட்டளையின் தலைவரானார், அவர் இறக்கும் வரை தொடர்ந்தார்.  

## இறப்பு
ஜனவரி 29, 2002 அன்று நுரையீரல் காசநோய் மற்றும் நீண்டகால சிறுநீரக செயலிழப்பு காரணமாக கிரெவால் இறந்தார்.
# இராஜா (திருவிழா)


இ**ராஜா** (Raja) அல்லது **இராஜா பர்பா** அல்லது மிதுன சங்கராந்தி என்பது இந்தியாவின் ஒடிசாவில் கொண்டாடப்படும் மூன்று நாள் பெண்மையின் பண்டிகை ஆகும். திருவிழாவின் இரண்டாவது நாள் சூரிய மாதத்தின் மிதுனத்தின் தொடக்கத்தைக் குறிக்கிறது. அப்போது மழைக்காலம் தொடங்குகிறது.  

## புராணம்

முதல் மூன்று நாட்களில் தாய் பூமி அல்லது விஷ்ணுவின் மனைவிகள் மாதவிடாய்க்கு ஆளாகிறார்கள் என்று நம்பப்படுகிறது. நான்காவது நாள் வசுமதி அல்லது பூமாதேவியின் குளியல் சடங்கு என்று அழைக்கப்படுகிறது. இராஜா என்ற சொல் சமசுகிருத வார்த்தையான 'ராஜாஸ்' என்பதிலிருந்து வந்தது, அதாவது மாதவிடாய் என்று பொருள். ஒரு பெண்ணுக்கு மாதவிடாய் ஆரம்பிக்கும்போது, அவள் 'ராஜஸ்வாலா' அல்லது மாதவிடாய் பெண் என்று அழைக்கப்படுகிறாள். இடைக்காலத்தில் இந்த விழா இறைவன் ஜெகந்நாதரின் மனைவியான பூதேவியின் வழிபாட்டைக் குறிக்கும் விவசாய விடுமுறையாக மிகவும் பிரபலமாக இருந்தது.  

## இராஜா பர்பா
இது சூன் மாதத்தின் நடுப்பகுதியில் விழுகிறது, முதல் நாள் **பஹிலி ராஜா என்றும்**, இரண்டாவது நாள் மிதுன சங்கராந்தி என்றும், மூன்றாம் நாள் **பூ தாஹா** அல்லது **பாசி ராஜா** என்றும் அழைக்கப்படுகிறது . இறுதி நான்காவது நாள், **வசுமதி குளியல்** அழைக்கப்படுகிறது. இதில் பெண்கள் பூமியின் அடையாளமாக அரைக்கும் கல்ல்லில் மஞ்சளை தேய்த்து குளித்துவிட்டு மலர், குங்குமம் போன்றவற்றைக் கொண்டு வணங்குகிறார்கள். அனைத்து வகையான பருவகால பழங்களும் பூமி தாய்க்கு வழங்கப்படுகின்றன. முதல் நாளுக்கு முந்தைய நாள் **சஜாபாஜா** அல்லது ஆயத்த நாள் என்று அழைக்கப்படுகிறது. அப்போது வீடு முழுவதும் சுத்தம் செய்யப்படுகிறது. மசாலாப் பொருட்கள் மூன்று நாட்களுக்கு தரையில் வைக்கப்படுகின்றன. இந்த மூன்று நாட்களில் பெண்கள் தங்கள் பணியிலிருந்து ஓய்வு எடுத்துக்கொண்டு புதிய புடவை, ஆபரணங்களை அணிவார்கள். இது அம்புபாச்சி மேளா போன்றது . ஒடிசாவில் ஏராளமான பண்டிகைகளில் மிகவும் பிரபலமான இராஜா திருவிழா தொடர்ந்து மூன்று நாட்கள் கொண்டாடப்படுகிறது. உள்வரும் மழையால் அதன் தாகத்தைத் தணிக்க பூமி தன்னைத் தயார்படுத்திக் கொள்வது போலவே, குடும்பத்தின் திருமணமாகாத சிறுமிகளும் இந்த திருவிழாவின் மூலம் வரவிருக்கும் திருமணத்திற்காக தயார் செய்கிறார்கள். பண்டிகை காலத்தில் அவர்கள் இந்த மூன்று நாட்களை மகிழ்ச்சியாகக் கடந்து, சமைக்காத மற்றும் ஊட்டமளிக்கும் உணவை மட்டுமே சாப்பிடுவது, குளிக்காமல் இருப்பது போன்றவற்றில் ஈடுபடுகிறார்கள். எதிர்காலத்தில் ஆரோக்கியமான குழந்தைகளைப் பெற்றெடுப்பதாக சபதம் செய்கிறார்கள்.
# பன்னாட்டு காபி நாள்


**பன்னாட்டு காபி நாள் (1 அக்டோபர்** **)**(*International Coffee Day*)(1 October) என்பது காபியை ஒரு பானமாக ஊக்குவிக்கவும் கொண்டாடவும் அனுசரிக்கப்படும் ஒரு நாளாகும். தற்பொழுது இந்நிகழ்வு உலகெங்கிலும் கொண்டாடப்படுகின்றது. அதிகாரப்பூர்வ முதல் காபி தினம் அக்டோபர் 1, 2015ல், பன்னாட்டு காபி நிறுவனத்தினால் மிலனில் தொடங்கப்பட்டது. நியாயமான வர்த்தக காபியை ஊக்குவிக்கவும், காபி விவசாயிகளின் நிலை குறித்த விழிப்புணர்வை ஏற்படுத்தவும் இந்த நாள் பயன்படுத்தப்படுகிறது இந்த நாளில், பல வணிகங்கள் இலவசமாக அல்லது தள்ளுபடி விலையில் காபியை வழங்குகின்றன. சில வணிகங்கள் சமூக வலைப்பின்னல் வழியாக தங்களை விசுவாசமான பின்தொடர்பவர்களுடன் கூப்பன்கள் மற்றும் சிறப்புச் சலுகைகளைப் பகிர்ந்து கொள்கின்றன. வாழ்த்து அட்டைகளை சில நிறுவனங்கள் தேசிய காபி தினத்தன்று அனுப்பி இத்தினத்தினை கொண்டாடுகின்றன.  

## வரலாறு
மிலனில் 2014, மார்ச் 3-7ல் நடந்த கூட்டத்தில், 2015 கண்காட்சியின் ஒரு பகுதியாக அதிகாரப்பூர்வ சர்வதேச காபி தினத்தைத் தொடங்க சர்வதேச காபி அமைப்பு முடிவு எடுத்தது.  

செப்டம்பர் 29 அல்லது அதனைத் தொடரும் நாட்களில் **காபி தினம்** அல்லது **தேசிய காபி தினம்** என அழைக்கப்படும் பல்வேறு நிகழ்வுகள் பல்வேறு நாடுகளின் நடத்தப்படுகின்றன.  

சர்வதேச காபி தினத்தின் சரியான தோற்றம் தெரியவில்லை; எனினும் இது தொடர்பான நிகழ்வு ஒன்றினை 1983ஆம் ஆண்டில் ஜப்பானில் தி ஆல் ஜப்பான் காபி அசோசியேஷன் (全日本コーヒー協会) முதன்முதலில் விளம்பரப்படுத்தியுள்ளது. அமெரிக்காவில் "தேசிய காபி தினம்" 2005ஆம் ஆண்டிலேயே கொண்டாடப்பட்டது. "சர்வதேச காபி தினம்" என்ற பெயர் முதன்முதலில் தெற்கு உணவு மற்றும் பானம் அருங்காட்சியகத்தால் பயன்படுத்தப்பட்டது. இது தொடர்பான பத்திரிகையாளர் சந்திப்பு ஒன்றினை அக்டோபர் 3, 2009 அன்று நடத்தியது. இது பன்னாட்டு காபி நிறுவனத்தினால் 1997-ல் சீனாவில் நடத்தப்பட்டது. மேலும், ஏப்ரல் 2001 முதல் ஆண்டுதோறும் நடைபெறும் கொண்டாட்டமாக மாற்றப்பட்டது தைவான் முதன்முதலில் சர்வதேச காபி தினத்தை 2009-ல் கொண்டாடியது. பின்னர் நேபாளம் முதன்முதலில் தேசிய காபி தினத்தை நவம்பர் 17, 2005 அன்று கொண்டாடியது. ஆகஸ்ட் 17, 2006 அன்று முதன்முதலில் தேசிய காபி தினத்தை கொண்டாடிய இந்தோனேசியா, இந்தோனேசியாவின் விடுதலை தினத்தன்றே காபி நாளினைக் கொண்டாடப்படுகிறது.  

## தேசிய காபி நாட்கள்

| ஜனவரி 3 | மங்கோலியா |  |
| --- | --- | --- |
| ஏப்ரல் 14 | போர்ச்சுக்கல் |  |
| மே 6 | டென்மார்க் |  |
| மே 24 | பிரேசில் |  |
| ஜூன் 27 | * கொலம்பியா
* வட கொரியா |  |
| ஆகஸ்ட் 22 | பெரு |  |
| செப்டம்பர், இரண்டாவது வெள்ளி | கோஸ்ட்டா ரிக்கா |  |
| செப்டம்பர் 28 | சுவிட்சர்லாந்து |  |
| செப்டம்பர் 29 | * ஆஸ்திரேலியா
* ஆஸ்திரியா
* பெல்ஜியம்
* கனடா
* எத்தியோப்பியா
* ஹங்கேரி
* ஐஸ்லாந்து
* இந்தியா (சிக்மகளூர், பெங்களூரு, காபியின் நிலம்)
* இந்தோனேசியா
* நோர்வே
* <small>லிப்பா நகரத்தை நீண்டகாலமாக "பிலிப்பைன்ஸின் காபி களஞ்சியமாக " காண்பிக்க</small> பிலிப்பைன்ஸ் <small>கருதப்பட்டது.</small>
* ருமேனியா
* தென்னாப்பிரிக்கா]]
* சுவீடன்
* தைவான்
* பாகிஸ்தான், கராச்சி
* போலந்து |  |
| அக்டோபர் 1 | * ஜெர்மனி
* அயர்லாந்து
* ஸ்லோவாக்கியா
* ஜப்பான்
* நியூசிலாந்து
* சிங்கப்பூர்
* இலங்கை
* ஐக்கிய இராச்சியம் | } |
# கே. எஸ். சௌந்தரம்

**கே. எஸ். சௌந்தரம்** (K. S. Soundaram) ஒரு இந்திய அரசியல்வாதியும், முன்னாள் மக்களவை உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் சார்பில் திருச்செங்கோடு மக்களவைத் தொகுதியில் போட்டியிட்டு இந்தியாவின் 10 ஆவது மக்களவைக்கு அனுப்பி வைக்கப்பட்டவர் ஆவார். இவர் ஒரு கவிஞரும், ஆராய்ச்சியாளரும் ஆவார்.  

## ஆரம்ப கால வாழ்க்கை
ஈரோடு மாவட்டத்தில் 1946 ஜூன் 2 ஆம் தேதி பிறந்த கே.எஸ்.சவுந்தரம் திருச்சிராப்பள்ளியின் சீதலட்சுமி ராமசாமி கல்லூரியில் பயின்றார்; பூ. சா. கோ கலை மற்றும் அறிவியல் கல்லூரி மற்றும் பாரதியார் பல்கலைக்கழகம் ஆகியவற்றில் பயின்றுள்ளார். அவர் முதுகலைப் பட்டமும், ஆய்வியல் நிறைஞர் பட்டமும் முடித்துள்ளார். முனைவர் பட்ட ஆய்வறிக்கையின் தலைப்பு கலித்தொகையில் உள்ள நாடக அம்சங்கள் என்பதாகும்.  

## தொழில்
சௌந்தரம் தமிழ் இலக்கியம் குறித்த தனது ஆராய்ச்சிப் பணிகளுக்காக அறியப்பட்டவர். அவர் வெற்றி பெற பெற்ற வாக்குகள் அந்த தேர்தலில் ஒரு தனிநபர் பெற்ற அதிகபட்ச வாக்குகளாகும். மேலும் அவரது வெற்றிக்கான வித்தியாசமான 3,14,481 வாக்குகள் என்பது தென்னிந்தியாவில் அந்த பொதுத் தேர்தலில் அதிகபட்சமாக இருந்தது.  

## தனிப்பட்ட வாழ்க்கை
சௌந்தரம், 9 ஜூன் 1969 இல். ஆர். ஆறுமுகம் என்ற பேராசிரியரை மணந்தார். இவர்களுக்கு இரண்டு மகன்கள் உள்ளனர்.
# அம்புபாச்சி மேளா


**அம்புபாச்சி மேளா** (Ambubachi Mela) என்பது அசாமின் குவகாத்தியிலுள்ள காமாக்யா கோவிலில் ஆண்டுதோறும் நடைபெறும் இந்து மேளாவாகும். இது மழைக்காலங்களில் கொண்டாடப்படுகிறது. இது அசாமி மாதமான ஆடியில், சூன் மாத நடுப்பகுதியில் மிதுன ராசியில் சூரியன் கடக்கும் போது, பிரம்மபுத்ரா ஆற்றில் வெள்ளப்பெருக்கு இருக்கும் போது கொண்டாடப்படுகிறது. இது காமாக்யா தெய்வத்தின் மாதவிடாய் நாளில் ஆண்டுதோறும் கொண்டாடப்படும் ஒரு கொண்டாட்டமாகும். கோயிலின் முதன்மை தெய்வம், தேவி காமக்யா ஆகும். அன்னை சக்தி, இந்த கால இடைவெளியில் தனது மாதவிடாய் சுழற்சியின் வருடாந்திர சுழற்சியைக் கடந்து செல்கிறது என்று நம்பப்படுகிறது. பருவமழை காலத்தில், அன்னை பூமியின் 'மாதவிடாயின்' படைப்பு மற்றும் வளர்க்கும் சக்தியானது இந்த மேளாவின் போது பக்தர்களுக்கு அணுகக்கூடியதாக இருக்கும் என்றும் நம்பப்படுகிறது. தலைமை தெய்வத்தின் சிலை இல்லை, ஆனால் அவள் யோனி போன்ற கல் வடிவில் வணங்கப்படுகிறாள். அதற்கு பதிலாக ஒரு இயற்கை நீரூற்று பாய்கிறது.  

## தாந்த்ரீக கருவுறுதல் திருவிழா
இந்த மேளா இந்தியாவின் கிழக்கு பகுதிகளில் நிலவும் தாந்த்ரீக சக்தி வழிபாட்டுடன் நெருக்கமாக தொடர்புடையதால் **அமேதி** அல்லது **தாந்த்ரீக கருவுறுதல் திருவிழா** என்றும் அழைக்கப்படுகிறது. சில தாந்த்ரீக பாபாக்கள் கூட இந்த நான்கு நாட்களில் மட்டுமே தங்கள் பொது தோற்றங்களை வெளிப்படுத்துகிறார்கள். மீதமுள்ள சமயங்களில், அவர்கள் தனிமையில் இருக்கிறார்கள். சில பாபாக்கள் தங்கள் தலையை ஒரு குழியில் போட்டு அதன் மீது நிமிர்ந்து நிற்பது, ஒரு காலில் ஒரு மணிநேரம் நீண்டு நிற்பது போன்ற மனநல சக்திகளைக் காண்பிப்பதைக் காணலாம்.  

### பிரசாதம்
பிரசாதம் அங்கோடக் மற்றும் அங்கவத்திரம் (துண்டு) என இரண்டு வடிவங்களில் விநியோகிக்கப்படுகிறது. அங்கோடக் என்றால் உடலின் திரவப் பகுதி - நீரூற்றில் இருந்து வரும் நீர் மற்றும் அங்கவத்திரம் என்பது உடலை உள்ளடக்கிய துணி என்று பொருள் - மாதவிடாய் நாட்களில் கல் யோனியை மறைக்கப் பயன்படுத்தப்படும் சிவப்புத் துணியின் ஒரு பகுதியாகும்.  

## யாத்ரீகர்கள்

இந்த விழாவை அனுசரிக்க ஒவ்வொரு ஆண்டும் சாதுக்களும், பொதுமக்களும், இந்தியா முழுவதிலும் இருந்து லட்சக்கணக்கான யாத்ரீகர்கள் குவகாத்திக்கு வருகிறார்கள். அவர்களில் சந்நியாசிகள்ம், கறுப்பு உடையணிந்த அகோரிகள், காதே-பாபாக்கள், மேற்கு வங்கத்தின் பாடும் வழிபோக்கர்கள், அறிவுஜீவிகள், நாட்டுப்புற தந்திரவாதிகள், சாதுக்கள் மற்றும் சாத்விகள் ஆகியோரும் அடங்குவர். வெளிநாட்டிலிருந்து கூட தாய் காமக்கியாவின் ஆசீர்வாதம் பெற வெளிநாட்டவர்கள் வருகிறார்கள்.
# கரிமபொலோனியம் வேதியியல்

**கரிமபொலோனியம் வேதியியல்** *(Organopolonium chemistry)* கார்பனும் பொலேனியமும் வேதிப் பிணைப்பால் பிணைந்து உருவாகும் பல்வேறு வேதிச் சேர்மங்களின் தொகுப்பு மற்றும் பண்புகளை விவரிக்கிறது.  

பொலோனியம் அதிக கதிரியக்கத் தன்மை கொண்ட தனிமம் ஆகும், பொதுவாக <sup>210</sup>Po என்ற ஐசோடோப்பு அதிகமாகப் பயன்படுத்தப்படுகிறது. இதன் அரை ஆயுட்காலம் சுமார் 138 நாட்களாகும். கரிமபொலோனியம் வேதியியல் முற்றிலும் ஆராயப்படாத ஒரு பிரிவாகவே உள்ளது. பெரும்பாலும் பொலோனியத்தின் ஆற்றல்மிக்க ஆல்பா சிதைவின் மூலம் சுய அழிவு மற்றும் சேர்மங்களை எரிக்கும் பண்பு காரணமாக சுவடு-நிலை ஆய்வுகளில் மட்டுமே உள்ளது. C–Te மற்றும் C–Se பிணைப்புகளைக்காட்டிலும் C–Po பிணைப்பு பலவீனமானதாகும்.  

அந்த பிணைப்புகளுடனான சேர்மங்கள் முறையே தனிமநிலை தெலூரியம் மற்றும் செலீனியம் ஆகியவற்றை உருவாக்குவதற்காக காலப்போக்கில் சிதைந்துவிடும்.  
மரபார்ந்த வேதியியல் முறைகளைப் பயன்படுத்த முடியாததால் இத்தகைய சேர்மங்களை அடையாளம் காண்பது பெரும்பாலும் பொருள்களைப் பகுத்துப் பார்க்கும் நிறவரைவியல் முறையைப் பயன்படுத்தி நிறைவேற்றப்பட்டுள்ளது. குறிப்பாக ஒத்த தெலூரியம் சேர்மங்களை அடிப்படையாகக் கொண்டு இவை அடையாளம் காணப்படுகின்றன. <sup>210</sup>Bi- ஐசோடோப்பைக் கொண்டுள்ள கரிமபிசுமத் சேர்மங்களின் பீட்டா சிதைவிலிருந்தே சில கரிமபொலோனியம் சேர்மங்கள் உற்பத்தி செய்யப்படுகின்றன. ஆனால் இம்முறை பாதுகாப்பானதாக இல்லை. 2,3-பியூட்டேன்டையால், தயோயூரியா போன்ற கொடுக்கிணைப்பு முகவர்களுடன் சேர்ந்து பொலோனியம் கரையக்கூடிய சேர்மங்களாகவும் உருவாகிறது.
# பிரேபல் நட்சத்திரம்


விழா அலங்காரத்தின் ஓர் அங்கமான ஃபிரேபல் நட்சத்திரம்|alt=An out-of-focus close-up of a part of a Christmas tree with glitter garlands and blurry decoration. In-focus in the half of the picture, suspended from one of the twigs, is a red cardboard-woven Froebel star. Four tips and seven prongs are visible.]]  

**ஃப்ரோய்பெல் நட்சத்திரம்** (Froebel Star) என்பது காகிதத்தால் செய்யப்பட்ட ஒரு கிறிஸ்துமஸ் அலங்காரமாகும், இது ஜெர்மனியில் பொதுவாக பயன்படுத்தப்பட்டு வருகிறது. ஆங்கிலத்தில் இதற்கு பொதுவாக அங்கீகரிக்கப்பட்ட பெயர் இல்லை; இதை வருகையின் நட்சத்திரம் டேனிஷ் நட்சத்திரம்,ஜெர்மன் நட்சத்திரம், நோர்டிக் நட்சத்திரம், பென்சில்வேனிய நட்சத்திரம், போலந்து நட்சத்திரம்,ஸ்வீடிஷ் நட்சத்திரம், கிறிஸ்துமஸ் நட்சத்திரம், அல்லதுஃப்ரோய்பெல் நட்சத்திரம்**,** என்று அறியப்படுகிறது. இது சில நேரங்களில் மொராவியன் நட்சத்திரம் என்றும் அழைக்கப்படுகிறது, இருப்பினும் மொராவியன் நட்சத்திரம் வடிவியல் வடிவங்களின் பொதுவான வகையாகும், மேலும் பதினாறு முனையுடைய ஓரிகாமி துண்டு குறிப்பாக ஃப்ரோய்பெல் நட்சத்திரம் என்று அழைக்கப்படுகிறது.  

## விளக்கம்

முப்பரிமாண ஃப்ரோய்பெல் நட்சத்திரம் நான்கு ஒத்த காகித கீற்றுகளிலிருந்து 1:25 முதல் 1:30 வரை அகல நீள விகிதத்துடன் கூடியது.  

ஃப்ரோய்பெல் நட்சத்திரங்களை உருவாக்குதல் ஜெர்மன் நாட்டுப்புறக் கலையாகும். பாரம்பரியமாக நட்சத்திரங்கள் மடிக்கப்பட்ட பின் மெழுகில் நனைக்கப்பட்டு பின் மினுமினுப்புகள் தெளிக்கப்படும். இந்த நட்சத்திரம் ஒரிகாமியின் ஒரு வடிவமாகக் கருதப்டுகிறது. ஏனெனில் இது ஒரே மாதிரியான காகிதத் தாள்களால் ஆனது மற்றும் பசை இல்லாமல் மடிக்கப்படக்கூடியது.  

## வரலாறு

'' in Puna, Hawaiʻi]]  
மழலையர் பள்ளி கருத்தாக்கத்தின் நிறுவனர் ,ஜெர்மன் கல்வியாளர் பிரீட்ரிச் புரோபெல் (1782–1852) பெயரை ஃப்ரோய்பெல் நட்சத்திரம் கொண்டுள்ளது. குழந்தைகளுக்கு எளிய கணிதக் கருத்துக்களை தெரிவிக்கும் நோக்கத்துடன்*முன்-தொடக்கக் கல்வியில்,* காகித மடிப்புகளைப் பயன்படுத்துவதை அவர் ஊக்குவித்தார். எவ்வாறாயினும், இந்த நட்சத்திர தயாரிப்பை ஃப்ரோய்பெல் கண்டுபிடிக்கவில்லை என்றும் அது ஏற்கனவே நீண்ட காலமாக பொது அறிவின் எல்லைக்குள் இருந்திருக்கலாம் என்றும் தெரிகிறது. ஃபிராய்பெல் சிறு குழந்தைகளுக்கான ஒரு செயலாக காகித மடிப்பை ஊக்குவித்தார், மேலும் அவர் குழந்தைகளின் செயல்பாடுகள் குறித்த சொற்பொழிவை பிரபலப்படுத்தினார், இதுதான் அவரது பெயரும் மடிப்பு வழிமுறைகளும் தொடர்புடையதாக இருக்கலாம்.  

ஒரு ஃப்ரோபெல் நட்சத்திரத்தை எவ்வாறு மடிப்பது என்பது பற்றிய விளக்கங்கள் குறைந்தது 19 ஆம் நூற்றாண்டுக்கு முந்தையவையாக இருக்கலாம். ஜெர்மனியில் ஃப்ரெபெல்ஸ்டெர்ன் என்ற பெயர் 1960 களில் இருந்து இந்த காகித அலங்காரத்திற்கான பொதுவான பெயராக இருந்து வருகிறது. இது கிறிஸ்துமஸ் மரங்கள் மற்றும் மலர் வளையங்களில் ஒரு ஆபரணமாகவும், மாலைகள் மற்றும் சிற்பங்கள் தயாரிக்கவும் பயன்படுத்தப்படுகிறது. ஃப்ரோய்பெல் நட்சத்திரங்கள் ஜெர்மனியில் மிகவும் பொதுவானவை, இருப்பினும் சிலருக்கு மட்டுமே அவற்றை எவ்வாறு உருவாக்குவது என்பது தெரியும்.
# அஸ்பார்டியம்

**அஸ்பார்டியம்** (Osphradium) என்பது மெல்லுடலிகளில் காணப்படும் நுகர்ச்சி உறுப்பாகும். இது சுவாச<nowiki/> உறுப்புடன் இணைந்து செயல்படுகிறது. இந்த உறுப்பின் முக்கிய செயல்பாடாகப் போர்வை உடற்குழியினுள் புகும் நீரில் காணப்படும் மண் மற்றும் உணவுத் துகளைச் சோதிப்பதாகக் கருதப்படுகிறது.  

மெல்லுடலி அறிஞர்களிடையே அஸ்பார்டியம் முக்கியத்துவம் பெற்ற உறுப்பாக உள்ளது. அஸ்பார்டியத்தின் இருப்பின் அடிப்படையில் மெல்லுடலிகள் வேறுபடுத்தி வகைப்படுத்தப்படுகின்றன. மோனோபிளாக்கோபோர் மற்றும் ஸ்கேபோபோட் மெல்லுடலிகளில் அஸ்பார்டியம் இல்லை.
# அஜய் தேசாய்


**அஜய் தேசாய்** (*Ajay Desai*, 1956 அல்லது 1957 -20 நவம்பர் 2020) என்பவர் ஒரு இந்திய வனவிலங்கு மற்றும் விலங்கு பாதுகாப்பு நிபுணர். இவர் மனித குடியேற்றத்தால் ஏற்படும் வனவிலங்கு-மனிதர் எதிர்க்கொள்ளல்களை மையமாகக் கொண்ட காட்டு யானைகளின் நடத்தையில் நிபுணத்துவம் பெற்றவர்.  

## ஆரம்ப கால வாழ்க்கை
தேசாயின் குடும்பம் கர்நாடகத்தின் பாகல்கோட் மாவட்டத்தின் கொன்னூரைச் சேர்ந்தது. இக்கடும்பத்தினர் பெல்காமில் குடியேறினர். இவர் பெல்காமில் பள்ளிப்படிப்பை முடித்து, கர்நாடக பல்கலைக்கழகத்தில் கடல்சார் உயிரியலில் முதுகலை பட்டம் பெற்றார்.  
ஒரு யானையை ரேடியோ டிராக்கிங்கில் கண்காணிக்கிறார்.]]  
நவீன காட்டுயிர் அறிவியல் முறையான ‘ரேடியோ காலர்' முறையில் யானைகளின் நடத்தைகள் இவரால் கண்காணித்து ஆய்வு செய்யப்பட்டது. இதில் விவசாய நிலங்கள் உள்ளிட்ட மனித குடியிருப்புகளால் காட்டு யானைகள் திசைதிருப்புதலும், அதன் விளைவாக ஏற்பட்ட சேதங்கள் குறித்து கவனம் செலுத்தபட்டது. வனவிலங்களின் வாழிடங்களுக்கு அருகில் காடழிப்பு உள்ளிட்ட மனித நடவடிக்கைகளே காட்டுக்கு அருகிலுள்ள கிராமங்களுக்கு யானை நகர்வதற்கு காரணம் என்று இவர் தனது அறிக்கைகள் மூலம் வாதிட்டார். இயற்கையையும் வனவிலங்குகளையும் பாதுகாப்பதற்கான வழிமுறையாக வனவிலங்குகளின் வலசைப் பாதைகளை உருவாக்குவதற்காக வாதிடுபவராகவும் இருந்தார்.  

தமிழ்நாட்டில் உள்ள சிகூர் யானைகள் வலசை பாதை குறித்து ஆய்வு செய்வதற்கான குழுவில் இந்திய உச்ச நீதிமன்றத்தால் இவர் நியமிக்கப்பட்டார். இவர் இறப்பதற்கு சில நாட்களுக்கு முன்னர், 2020 நவம்பர் 7 முதல் 9 வரை ஆய்வை செய்து முடித்திருந்தார். இந்திய ஒன்றிய அரசு நிலக்கரிப் படிமங்களை ஏலம் விடுவதை எதிர்த்து சார்க்கண்ட் மாநில அரசு மேற்கொண்ட நீதிமன்ற முறையீட்டில், நிலக்கரிச் சுரங்கத்தால் அதன் அருகில் உள்ள சுற்றுச்சூழல் அமைப்பில் ஏற்படும் தாக்கங்கள் குறித்து ஆய்வு செய்ய அமைக்கபடும் குழுவில் இவருக்கும் இடமளிக்க 2020 இல் இந்திய உச்ச நீதிமன்ற இந்தியத் தலைமை நீதிபதி பரிந்துரை செய்திருந்தார்.  

முன்னனதாக இவர் 2009 இல் ஸ்ரீசைலம் புலிகள் காப்பகக் குழு உறுப்பினராக இருந்தார். மேலும் கர்நாடகத்தின் நாகர்ஹோளே மற்றும் தமிழ்நாட்டின் முதுமலை இடையே காட்டுயிர்களை இடமாற்றம் செய்வதில் கவனம் செலுத்தும் நாகர்ஹோல் புலிகள் சரணாலயம் குழு உறுப்பினராக இருந்தார்.  

2005 மற்றும் 2015 ஆண்டுகளுக்கு இடையில் பன்னாட்டு இயற்கை பாதுகாப்பு ஒன்றியத்தில் (ஐ.யூ.சி.என்) ஆசிய யானைகளுக்கான நிபுணர் குழுவின் உறுப்பினராகவும் இணைத் தலைவராகவும் இருந்தார். யானைகளுக்கும் மனிதர்களுக்கும் இடையிலான மோதல்களைக் குறைக்கும் விதத்தில் தேசிய யானை நடவடிக்கை திட்டத்தை உருவாக்கும் இந்திய சுற்றுச்சூழல், வன மற்றும் காலநிலை மாற்ற அமைச்சகத்தின் பணிக்குழுவில் உறுப்பினராக இருந்தார்.  

இந்தியாவின் இயற்கைக்கான உலகளாவிய நிதியம், இந்திய வனவிலங்கு கல்வி நிறுவனம், மற்றும் இந்திய மாநிலங்களான கர்நாடகம், மேற்கு வங்கம், உத்தரகண்ட் போன்ற மாநிலங்களில் யானை மனிதர் மோதல்களைக் குறைக்கும் சர்வதேச சர்வதேச ஜுசமெனார்பீட்டின் பல்லுயிர் திட்டங்கள் போன்றவற்றிற்கான ஆலோசகராக இருந்துள்ளார்.  

## தனிப்பட்ட வாழ்க்கை
தேசாய்க்கு திருமணமாகி இரண்டு பிள்ளைகள் பிறந்தார். கர்நாடகத்தின், பெல்காமில் உள்ள அவரது வீட்டில் மாரடைப்பு காரணமாக 2020 நவம்பர் 20 அன்று இவரது 63வது வயதில் இறந்தார்.  

## வெளியீடுகள்

- <bdi></bdi>
# அலி அய் லிகாங்


**அலி-அய்-லிகாங்** (Ali-Aye-Ligang) என்பது விவசாயத்துடன் தொடர்புடைய ஒரு வசந்த பண்டிகையாகும். குறிப்பாக நெல் சாகுபடியின் தொடக்கத்துடன் இது கொண்டாடப்படுகிறது. இது இந்தியாவின் அசாமின் மைசிங் அல்லது மிசிங் g/ என்ற பழங்குடியினத்தவரால் கொண்டாடப்படுகிறது. இது, வேர்கள் அல்லது விதைகளை விதைப்பது அல்லது நடவு செய்வதைக் குறிக்கிறது. திருவிழாவின் பெயர் 'அலி' என்பது விதைப்பது எனவும், 'அய்' என்பது பருப்பு வகைகள் எனவும், 'லிகாங்' என்பது விதை என்பதையும் மூன்று சொற்களால் ஆனது. பயிர் செயலிழப்பைத் தவிர்ப்பது, சமூகத்தின் பொது நல்வாழ்வை உறுதி செய்வது போன்ற பல்வேறு நோக்கங்களுக்காக கிராம சமூகத்தால் அவ்வப்போது இது நடத்தப்படுகிறது.  

## திருவிழா நடக்கும் காலம்
திருவிழா 'கிமூர் போலோ'வின் முதல் புதன்கிழமை' லிகங்கே லாங்கே'யில் தொடங்குகிறது. இது கிரெகொரியன் நாட்காட்டியில் பிப்ரவரியிலும், அசாமி நாட்காட்டியின் பாகுன் மாதத்தின் புதன்கிழமையிலும், ஆங்கில நாட்காட்டியில் பிப்ரவரி மாதத்திலும் ஐந்து நாட்களுக்கு நீடிக்கும். 2016இல் திருவிழா பிப்ரவரி 2இல் தொடங்கியது.  

## செயல்பாடுகள்
இந்த விழாவில் 'கும்ராக் சோமன்' சமூகத்தின் இளைஞர்கள் பங்கேற்கிறார்கள். நாட்டுப்புற பாடல்களை பாடியும், மெல்லிசை இசைத்தும் நடனமாடுகிறார்கள். திருவிழாவின் முதல் நாள் நெல் விதைப்பு சடங்கு துவக்கப்படுகிறது. திருவிழா முழுவதும் உழுதல் மற்றும் மரம் வெட்டுதல் போன்ற பல நடவடிக்கைகள் தடைசெய்யப்பட்டுள்ளன.  

### விருந்து
'லிலென்' என்று அழைக்கப்படும் பண்டிகையின் கடைசி நாள் ஒரு பிரம்மாண்டமான சமூக விருந்துடன் அனுசரிக்கப்படுகிறது. இந்த திருவிழாவின் போது, மிசிங் பழங்குடியினர் போரோ அபோங் அல்லது நோஜின் அபோங் (வீட்டில் தயாரிக்கப்படும் அரிசி வைன்) என்ற பல்வேறு உணவுகளை பன்றி இறைச்சியுடன் தயாரிக்கின்றனர். 'பூராங் அபின்' (வேகவைத்த அரிசி) சிறப்பு இலைகளுடன் தண்ணீரில் சமைக்கப்படுகிறது. இது மிசிங் இனத்தவர் தயாரிக்கும் ஒரு சிறப்பு உணவாகும். இது இந்தத் திருவிழாவின் போது மட்டுமே சமைக்கப்படுகிறது.  

## நடன வடிவங்களும் பாடல்களும்
இந்த விழாவில் **கும்ராக்** என்று அழைக்கப்படும் இளம் மைசிங் மக்களால் பிரபலமான நடனம் நிகழ்த்தப்படுகிறது. திருவிழாவின் முறையான நடனம் கிராமத்தின் கிழக்கு திசையில் இருந்து தொடங்குகிறது, இறுதியில் அது வயல் மற்றும் நதியை நோக்கி செல்கிறது. இந்த நடனம் கிராமவாசிகளின் வீட்டின் முற்றத்தை சுற்றி வந்து நிகழ்த்தப்படுகிறது.  

## பாடல்களும் இசையும்
திருவிழாவின் போது பாடல்களை இளைஞர்களால் மட்டும் பாடப்படுவதில்லை. பாடல்களின் பாடங்களும் கருப்பொருள்களும் மாறுபட்டவை. அவற்றில் ஒரு மனிதனின் வாழ்க்கை, இந்த வாழ்க்கையில் அவர் அனுபவித்த துன்பங்கள், அவரது மரணம் ஆகியவை அடங்கும். அவற்றைத் தவிர, மகிழ்ச்சி மற்றும் வலி உள்ளிட்ட தனிப்பட்ட அன்பு மற்றும் பாசத்தின் விஷயங்களை பாடல்கள் விவரிக்கின்றன. முக்கியமாக திருவிழாவின் பாடல்கள் அவர்களின் அன்றாட வாழ்க்கையில் அனுபவங்களின் பல்வேறு அனுபவங்களைப் பற்றி பேசுகின்றன. இந்த திருவிழாக்களுக்காக இயற்றப்பட்ட இசை துல், தால், காங் மற்றும் குங்காங் ( ககனா ) போன்ற கருவிகளைக் கொண்டுள்ளது.